Altesaam 69 joernaliste in 2015 vermoor - Maroela Media
Organisasies wat deur die radikale Islam gerig word, soos Al Kaïda en die Islamitiese Staat, was vir 28 sterftes verantwoordelik. Sirië, waar dertien joernaliste dood is, was die gevaarlikste land vir verslaggewers.
Joel Simon, uitvoerende direkteur van die komitee, sê die verslag word gebaseer op feitelike data.
“Sirië was die gevaarlikste land vir joernaliste om te werk, omdat die land oorval is met terroristeaanvalle van die IS en ander militantegroepe. Joernaliste wat daar gaan werk, loop ŉ groot risiko,” het hy gesê.
Joernaliste wat vermoor is, sluit in die agt joernaliste van die tydskrif Charlie Hebdo in wat in Januarie in Parys doodgeskiet is omdat hulle karikature van die Mosleemprofeet, Mohammed, gepubliseer het. Die militantegroep Al-Kaïda het verantwoordelikheid vir dié moorde geneem.
Volgens die verslag het minstens 28 van die oorlede joernaliste dreigemente voor hul dood ontvang omdat hulle oor sensitiewe sake verslag gedoen het. Verskeie joernaliste is ook dood weens verslaggewing in konfliksones.
Brasilië het vanjaar ŉ hoër syfer vir die moord van joernaliste aangeteken as ooit vantevore met agt joernaliste wat dood is. Dit sluit die radio-omroeper Gleydson Carvalho in, wat in die ateljee doodgeskiet is asook die omstrede skietery op die verslaggewer Alison Parker en videojoernalis Adam Ward van die televisiestasie WDBJ wat albei tydens ŉ lewende uitsending doodgeskiet is.
Die moorde het wêreldwyd opspraak verwek oor die impak wat ekstremiste en geloof op die geteikende lande en die joernalistieke bedryf het.
ŉ Verslag deur Verslaggewers Sonder Grense (RSF) het gesê daar is nog 43 ander joernaliste dood, maar waarvan die omstandighede onbekend is.
“Joernaliste is ŉ teiken, en die verslag bevestig dit. Die situasie is ŉ wêreldwye bedreiging,” het Simon gesê.
En hoeveel boere het die jaar alleen gesterf in die uitvoering van hulle pligte en dit is net in SA???